The Daily Populous Wednesday August 27th, 2025 day edition
Authored by dr.dk and submitted by TruthParticular5078

PET: Grønland er mål for påvirkningskampagner

DR har bedt Politiets Efterretningstjeneste (PET) om en kommentar til de amerikanske mænds aktiviteter.

Efterretningstjenestens svar lyder, at "det er PET’s vurdering, at Grønland særligt i den aktuelle situation er mål for påvirkningskampagner af forskellig art".

Ifølge PET vil formålet med den slags kampagner være at skabe splid i forholdet mellem Grønland og Danmark:

- PET vurderer, at det vil kunne ske ved at udnytte eksisterende eller opfundne uenigheder for eksempel i forbindelse med kendte enkeltsager eller ved at fremme eller forstærke bestemte synspunkter i Grønland vedrørende Kongeriget og USA eller andre lande med særlig interesse for Grønland.

Af svaret fremgår det også, at "PET er i løbende og tæt dialog med de grønlandske myndigheder om udviklingen i trusselsbilledet om konkrete påvirkningsaktiviteter og om iværksættelse af egnede modforanstaltninger".

Regeringen har for nylig meldt ud, at PET fremover vil være mere til stede i Grønland.

Den amerikanske mand, der tidligere på året besøgte Nuuk og lavede lister over grønlændere, arbejder ifølge en kilde fortsat på at få Grønland indlemmet i USA.

En anden kilde fortæller, at nogle af de amerikanske aktiviteter i Grønland har kørt på et lavere blus hen over sommeren, men at det ikke nødvendigvis er en god ting:

- Måske er det, vi lige nu oplever, stilhed før stormen. Og måske er de færre aktiviteter i Grønland et udtryk for, at professionelle institutioner er gået i gang med at operere, hvilket de vil være bedre i stand til at skjule.

Her henviser kilden til en afsløring i The Wall Street Journal fra maj, hvor avisen skrev, at USA’s efterretningstjenester var blevet beordret til at øge deres spionage i Grønland.

Efterretningstjenesterne havde ifølge avisens hemmelige kilder fået ordre fra USA’s øverste efterretningschef om at indsamle informationer om den grønlandske uafhængighedsbevægelse og om at identificere personer i Grønland og Danmark, som støtter Trumps Grønlands-ambitioner.

Afsløringen i Wall Street Journal har forstærket myndighedernes bekymring for en amerikansk trussel mod det grønlandske demokrati, erfarer DR.

De skjulte aktiviteter i Grønland har ifølge DR’s oplysninger været bragt op i regeringen.

Ifølge en kilde er vurderingen, at Trump-regeringens strategi om at overtage Grønland har været opdelt i tre faser, siden Donald Trump i december 2024 meldte ud, at amerikansk “ejerskab og kontrol over Grønland er en absolut nødvendighed”.

Første fase gik ifølge kilden ud på at rette en charmeoffensiv mod grønlænderne – herunder ved at sende præsident Donald Trumps søn på et meget omtalt besøg i Nuuk i januar.

Derefter kom en fase med pres på Danmark, hvor vicepræsident J.D. Vance blandt andet rejste til den amerikanske Pituffik-base i Grønland i marts i år og i en tale kritiserede Danmark for at svigte grønlænderne.

I foråret skal strategien så været gået ind i en tredje fase, der handler om at infiltrere det grønlandske samfund.

Her var der i offentligheden spekulationer om, hvorvidt USA kunne finde på at bruge militær magt til at overtage Grønland – ansporet af at Donald Trump selv flere gange ikke har villet udelukke den mulighed.

DR’s kilder vurderer imidlertid ikke, at USA på nuværende tidspunkt har tænkt sig at bruge militær magt til at gennemtvinge en annektering.

waldo--pepper on August 27th, 2025 at 05:23 UTC »

> "The man is on a mission: During his visit, he will compile a list of names of Greenlandic citizens who support President Donald Trump's plans to take over Greenland."

> "The list will consist of Greenlanders whom the American will try to recruit for a secession movement across Greenland and Denmark."

I bet it will be a damn short list.

hel112570 on August 27th, 2025 at 04:40 UTC »

Dear Greenland, capture these people and then deport these people to middle Of the ocean.

Edit: or to blastfurnatopia. A country entirely populated by blast furnaces.

TruthParticular5078 on August 27th, 2025 at 04:31 UTC »

"Greenland is the target of influence campaigns aimed at driving cracks in relations with Denmark, according to the Danish Police Intelligence Service."

Google translate link: https://www-dr-dk.translate.goog/nyheder/indland/moerklagt/centrale-kilder-maend-med-forbindelser-til-trump-forsoeger-infiltrere?_x_tr_sl=auto&_x_tr_tl=en&_x_tr_hl=en-US&_x_tr_pto=wapp&_x_tr_hist=true

About the source: (dr.dk) Denmark’s national public service broadcaster.